Mercedes tilbakekaller etter svak kollisjonstest
Nå tilbakekalles 3500 solgte eksemplarer av personbilvarianten i Europa. Denne er ikke tatt inn til Norge. Den norske importøren selger kun varebilvarianten. Sidekollisjonsgardinen løste ikke ut som den skulle og ble sittende fast i det øvre setebeltetfestet i stedet for å beskytte passasjerene, ifølge testrapporten fra Euro NCAP, som ble offentliggjort i slutten av mai. Dette skjedde i både sidekollisjonstesten og i den såkalte påletesten, der en stolpe treffer bilen fra siden. Det ble også avslørt konstruksjonsmessige svakheter ved B-stolpen i testene, ifølge rapporten.Mercedes har derfor bestemt seg for å tilbakekalle 3500 solgte eksemplarer av varebilen som bygger på Renault Kangoo, for å utbedre sidekollisjonsputene, skriver blant andre Europas ledende bransjemedium Automotive News. Ikke norske biler Per utgangen av april var det ifølge Opplysningsrådet for Veitrafikken registrert 284 biler av Citan i Norge. Disse er varebiler, og omfattes ikke av tilbakekallingen, understreker informasjonsjef for Mercedes-Benz i Norge, Christoffer Nøkleby. Han sier at Citan blir straffet for en mangel i førerassistanse-systemer. - Citan er den første bilen i sitt segment som er blitt testet i det nye testregimet som ble innført i 2009. Bilen har ikke elektroniske varslingssystemer som møter de nye kravene godt nok. Blant annet gir bilen visuell beskjed i displayet dersom man overgår forhåndsdefinert maks kjørehastight, men for å få full score krever NCAP at bilen også lager varsellyd. Under det gamle regimet ville bilen fått 4 stjerner, slik dens nærmeste konkurrenter fikk da de kom på markedet, sier Nøkleby.- I testen ble det også avdekket en potensiell svakhet i vindusairbagen, hvis hastighet var på grensen av hva som tolereres. For å være på den sikre siden, har Daimler besluttet å utbedre dette på alle de 3500 berørte bilene. Men dette angår altså ikke Norge, ettersom personbilversjonen av Citan ikke selges her til lands, opplyser Nøkleby.
Da Mercedes' splitter nye modell Citan ble i kollisjonstestet nylig, ble det en real stjernesmell for produsenten. Bilen fikk bare tre av fem stjerner.